Patrick Olsen

Patrick Haakon Olsen (født 23. april 1994) er en dansk fotballspiller som spiller for den polske klubben Śląsk Wrocław. 

Han debuterte for Brøndby IF den 6. mai 2012 mot AaB. I august 2012 signerte han for Serie A klubben Inter. Han spilte en Coppa Italia-kamp for Inter mot Trapani Calcio, der han kom inn som innbytter for Mateo Kovačić. I februar 2014 gikk han på utlån til Strømsgodset. Han tilbrakte hele 2014 sesongen hos Strømsgodset, men feilet i å etablere seg på laget. Han spilte dermed mesteparten av sesongen for reservelaget, hvor han blant annet fikk tre røde kort i løpet av sesongen. Den 2. februar 2015 ble han frigitt fra kontrakten med Inter. Han signerte for FK Haugesund den 24. april 2015, men forlot klubben bare tre måneder senere da han ønsket å finne seg en klubb utenfor Skandinavia.

Landslag 
Han har spilt 43 offisielle aldersbestemte landskamper for Danmark. I 2011 var han med i den danske U17 landslagstroppen, som deltok i U17 EM i Serbia. Han ble senere hyllet som en av elleve talenter man måtte se opp for i fremtiden. Han deltok også i den danske U17 landslagstroppen til U17 VM i Mexico i 2011. I mai 2013 fikk han 2 kampers karantene for U19 landslaget for å ha brutt noen interne regler. Han møtte ikke opp til hotellet til fastlagt tidspunkt.

Referanser

Eksterne lenker 
 
 Brøndby IF profile
 Danish national team profile

Danske fotballspillere
Fotballspillere for Brøndby IF
Fotballspillere for FC Internazionale Milano
Fotballspillere for Strømsgodset TF
Fotballspillere for FK Haugesund
Fotballspillere for RC Lens
Fotballspillere for Aalborg BK
Fotballspillere for Aarhus GF
Fotballspillere for Śląsk Wrocław
Personer fra Tårnby